CELEX: 32021R1005
Language: hu
Date: 2021-06-21 00:00:00
Title: A Tanács (EU) 2021/1005 rendelete (2021. június 21.) a líbiai helyzetre tekintettel korlátozó intézkedések meghozataláról szóló (EU) 2016/44 tanácsi rendelet módosításáról

2021.6.22.   
               
               
                  HU
               
               
                  Az Európai Unió Hivatalos Lapja
               
               
                  L 222/1
               
            
         A TANÁCS (EU) 2021/1005 RENDELETE
         (2021. június 21.)
         a líbiai helyzetre tekintettel korlátozó intézkedések meghozataláról szóló (EU) 2016/44 tanácsi rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 határozatra (1),
         tekintettel az Európai Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     A (KKBP) 2015/1333 határozatban előírt intézkedéseket az (EU) 2016/44 tanácsi rendelet (2) hajtja végre.
                  
               
                     (2)
                  
                  
                     Az Egyesült Nemzetek Biztonsági Tanácsa (ENSZ BT) 2021. április 16-án elfogadta a 2571 (2021) sz. határozatot. Az ENSZ BT emlékeztetett a 2174 (2014) sz. határozatra, amelyben rögzítette, hogy az 1970 (2011) sz. ENSZ BT-határozatban megállapított intézkedéseket olyan személyekre és szervezetekre is alkalmazni kell, akik vagy amelyek az 1970 (2011) sz. ENSZ BT-határozat szerinti cselekményektől eltérő, Líbia békéjét, stabilitását vagy biztonságát veszélyeztető, vagy az ország politikai átmenetének sikeres végrehajtását akadályozó, illetve aláásó cselekményekben vesznek részt, vagy ilyen cselekményeket támogatnak. Az ENSZ BT hangsúlyozta továbbá, hogy a fenti cselekmények közé tartozhat a Líbiai Politikai Párbeszéd Fórumának ütemtervében előirányzott választások akadályozása vagy aláásása is.
                  
               
                     (3)
                  
                  
                     A Tanács 2021. június 21-én elfogadta a (KKBP) 2015/1333 határozat módosításáról szóló (KKBP) 2021/1014 határozatot (3), amelyben egyértelművé tette, hogy a korlátozó intézkedések bevezetésének kritériumai kiterjednek azokra a természetes vagy jogi személyekre, szervezetekre és szervekre is, akik vagy amelyek a Líbiai Politikai Párbeszéd Fórumának ütemtervében tervezett választásokat akadályozzák vagy aláássák.
                  
               
                     (4)
                  
                  
                     Ezen intézkedések némelyike a Szerződés hatálya alá tartozik, ennélfogva – különösen a valamennyi tagállam által történő egységes alkalmazásuk biztosítása céljából – a végrehajtásukhoz uniós szintű szabályozás szükséges.
                  
               
                     (5)
                  
                  
                     Az (EU) 2016/44 rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2016/44 rendelet 6. cikkének (2) bekezdésében a d) pont helyébe a következő szöveg lép:
            
                        „d)
                     
                     
                        akik vagy amelyek Líbia békéjét, stabilitását vagy biztonságát veszélyeztető tevékenységekben vesznek részt vagy ilyen tevékenységeket támogatnak, illetve akadályozzák vagy aláássák az ország politikai átmenetének sikeres megvalósulását, többek között az alábbiak révén:
                        
                                    i.
                                 
                                 
                                    Líbiában az alkalmazandó nemzetközi emberi jogi normákat vagy a nemzetközi humanitárius jogot sértő tevékenységek vagy emberi jogi visszaélésnek minősülő tevékenységek tervezése, irányítása vagy elkövetése Líbiában;
                                 
                              
                                    ii.
                                 
                                 
                                    a líbiai repülőterek, vasúti- vagy buszpályaudvarok, valamint tengeri kikötők elleni, vagy Líbia állami intézményei vagy infrastruktúrája elleni, vagy a Líbia területén lévő külképviseletek elleni támadások;
                                 
                              
                                    iii.
                                 
                                 
                                    támogatás nyújtása fegyveres csoportok vagy bűnszervezetek számára a nyersolaj vagy bármely más természeti erőforrás Líbiában való jogellenes kiaknázása révén;
                                 
                              
                                    iv.
                                 
                                 
                                    líbiai állami pénzügyi intézmények és a líbiai nemzeti olajvállalat fenyegetése vagy a velük szemben alkalmazott nyomásgyakorlás, valamint olyan cselekményekben való részvétel, amelyek líbiai állami pénzeszközök eltulajdonításához vezethetnek, vagy azt eredményezhetik;
                                 
                              
                                    v.
                                 
                                 
                                    az 1970(2011) sz. ENSZ BT-határozatban és e rendelet 1. cikkében elrendelt, Líbiával szembeni fegyverembargó megsértése, és a vonatkozó rendelkezések kijátszásához való segítségnyújtás;
                                 
                              
                                    vi.
                                 
                                 
                                    a Líbiai Politikai Párbeszéd Fórumának ütemtervében tervezett választások akadályozása vagy aláásása;
                                 
                              
                                    vii.
                                 
                                 
                                    személyek, szervezetek vagy szervek, akik vagy amelyek a fenti személyek, szervezetek vagy szervek egyikének érdekében, nevében vagy utasítása szerint járnak el, vagy amely szervezet vagy szerv a fentiek vagy a II., illetve a III. mellékletben felsorolt személyek, szervezetek vagy szervek tulajdonában vagy ellenőrzése alatt áll; vagy”.
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Luxembourgban, 2021. június 21-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 206., 2015.8.1., 34. o.
         
         
            (2)  A Tanács (EU) 2016/44 rendelete (2016. január 18.) a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről (HL L 12., 2016.1.19., 1. o.).
         
            (3)  A Tanács (KKBP) 2021/1014 határozata (2021. június 21.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról (lásd e Hivatalos Lap 38 oldalát).